| Pitsbergasangl. *Pittsburgh* |
| --- |
|              |
| *Pitsbergo panorama (2004 m. rugpjūčio 29 d.)* |
|  |
| 

PitsbergasPitsbergas

40°26′30″ š. pl. 80°00′00″ v. ilg.﻿ / ﻿40.44167°š. pl. 80.00000°r. ilg.﻿ / 40.44167; 80.00000﻿ (Pitsbergas)Koordinatės: 40°26′30″ š. pl. 80°00′00″ v. ilg.﻿ / ﻿40.44167°š. pl. 80.00000°r. ilg.﻿ / 40.44167; 80.00000﻿ (Pitsbergas) |
|  |
| Laiko juosta: (UTC-5)------ vasaros: (UTC-4) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Pensilvanija Pensilvanija |
|  |
| **Meras** | Luke Ravenstahl |
|  |
| **Gyventojų** (2020) | 302 971  |
| **Plotas** | 151,12 km² |
| **Tankumas** (2020) | 2 005 žm./km² |
|  |
| **Tinklalapis** | city.pittsburgh.pa.us |
|  **Vikiteka** | Pitsbergas |

**Pitsbergas** (angl. *Pittsburgh*) – miestas JAV vakarų Pensilvanijos valstijoje. Antras pagal dydį ir ekonomikos svarbą Pensilvanijos miestas, kuriame 2020 m. gyveno 305,7 tūkst. gyventojų, su priemiesčiais 2,37 mln. Pitsbergas yra prie Aleganio, Monongahelos ir Ohajo upių santakos. Didelis pramonės, transporto, švietimo, kultūros centras. Veikia daug teatrų, muziejų, Carnegie koncertų salė, simfoninis orkestras, zoologijos ir botanikos sodai, planetariumas.

Istorija
--------

1754 m. dabartinio Pitsbergo teritorijoje iš Kvebeko atvykę prancūzai įkūrė gyvenvietę *Fort Duquesne*. 1758 m. gyvenvietę užėmę britai, ją pavadino Jungtinės Karalystės Bendruomenių rūmų lyderio Viljamo Pito vyresniojo garbei Pitsbergu. Dėl 1812 m. vykusio tarp JAV ir Jungtinės Karalystės karo, į Pitsbergą beveik nebebuvo įvežamos prekės. Tai paskatino pramonės plėtrą vietovėje. 1816 m. gyvenvietė gavo miesto teises. 1845 m. miestą nuniokojo gaisras, tačiau Pitsbergas buvo greitai atstatytas. Per XIX a. dėl labai sparčiai išsiplėtusios plieno, alavo, bronzos ir kitos pramonės bei laivų statybos miestas smarkiai išaugo. Didžiąją dalį naujų gyventojų sudarė imigrantai iš Vidurio ir Rytų Europos valstybių. Jau 1911 m. Pitsbergas tapo ašuntuoju pagal dydį JAV miestu. XX a. aštuntajame ir devintajame dešimtmečiais buvo uždaryta daug plieno lydymo įmonių, sumažėjo miesto gyventojų skaičius. Nuo XX a. antros pusės mieste realizuojamas vadinamasis Atgimimo projektas, kuriuo siekiama pagerinti gyvenamosios aplinkos sąlygas gyventojams. Pitsberge išsiplėtė aukštųjų technologijų, medicinos, turizmo verslai.

Ekonomika
---------

Pitsbergo ir jo priemiesčiuose XIX a. buvo itin išvystytos juodosios metalurgijos, plieno, stiklo ir dažų pramonės įmonės. XX a. plėtojama branduolinių reaktorių, elektroninių sistemų lėktuvams ir povandeniniams laivams, chemijos, kokso chemijos gamyba. Mieste veikia daug bankų ir finansų sektoriaus įmonių, šalia miesto kasama akmens anglis. Svarbus transporto mazgas – vienas didžiausių JAV upių uostas, daugelio geležinkelių ir automobilių kelių susikirtimo vieta. Veikia tarptautinis Pitsbergo oro uostas.

Vaizdas į miesto centrą nuo beisbolo stadiono (*2016 m. rugpjūtis*)

Švietimas
---------

Pitsbergas – reikšmingas JAV švietimo centras. Mieste veikia 1787 m. įsteigtas Pitsbergo universitetas, dar 6 privatūs universitetai, dvi teologijos seminarijos, Pitsbergo Carnegie mokslo centras, meno muziejus ir biblioteka. Pitsberge yra antras pagal aukštį pasaulyje aukštosios mokyklos bokštas (*Cathedral of Learning*), priklausantis Pitsbergo universitetui (*University of Pittsburgh*).

Gyventojai
----------

|  |
| --- |
|  **Demografinė raida tarp 1810 m. ir 2010 m.** |
| **1810 m.sur.** | **1820 m.sur.** | **1830 m.sur.** | **1840 m.sur.** | **1850 m.sur.** | **1860 m.sur.** | **1870 m.sur.** | **1880 m.sur.** | **1890 m.sur.** |
| 4 768 | 7 248 | 12 568 | 21 115 | 46 601 | 49 221 | 86 076 | 156 389 | 238 617 |
| **1900 m.sur.** | **1910 m.sur.** | **1920 m.sur.** | **1930 m.sur.** | **1940 m.sur.** | **1950 m.sur.** | **1960 m.sur.** | **1970 m.sur.** | **1980 m.sur.** |
| 321 616 | 533 905 | 588 343 | 669 817 | 671 659 | 676 806 | 604 332 | 520 117 | 423 938 |
| **1990 m.sur.** | **2000 m.sur.** | **2010 m.sur.** | **-** | **-** | **-** | **-** | **-** | **-** |
| 369 879 | 334 563 | 305 704 | - | - | - | - | - | - |
| 

| Demografinės raidos histograma |
| --- |
| 
 |

 |

Lietuviška Šv. Kazimiero bažnyčia iki 1902 m. rekonstrukcijos

Lietuviai
---------

Pirmieji lietuviai Pitsberge apsigyveno XIX a. pabaigoje. 1888 m. mieste buvo įkurta Šv. Kazimiero draugija, o 1893 m. – to pat vardo lietuviška parapija, 1902 m. – ir parapijos mokykla. 1902 m. lietuviška Šv. Kazimiero bažnyčia buvo rekonstruota, tapo dvibokšte. 1919 m. įsteigtos lietuviškos kapinės. 1934 m. įkurta aukštesnioji mokykla. Pirmoje XX a. pusėje Pitsberge susikūrė daug lietuviškų verslo, mokslo, šalpos ir politinių organizacijų, leidžiama lietuviška periodinė spauda (Ateitis, Švyturys, Floridos lietuviai, Dilgėlės, Lietuvių žinios). Nuo 1932 m. lietuvių kalba transliuojamos radijo laidos. 1909–1952 metais Pitsberge veikė lietuviškas bankas (angl. *Polithania State Bank*). 1930 m. mieste gyveno apie 7700, 1975 m. – apie 6300 lietuvių.

Sportas
-------

Mieste reziduoja kelios profesionalios sporto komandos: Nacionalinės ledo ritulio lygos lyderis Pitsbergo „Penguins" (joje žaidė ir Darius Kasparaitis), beisbolo Pitsbergo „Pirates" ir amerikietiškojo futbolo Pitsbergo „Steelers". Rengiama daug kitų sporto šakų varžybų, tarp jų ir Pitsbergo maratonas, veikia 19 sporto šakų jungiantis Universiteto sporto klubas Pitsbergo „Panthers".

Šaltiniai
---------

1. ↑  pasaulio-vardai.vlkk.lt / Pìtsbergas
2. ↑  *Pittsburgh (Pitsburgas)*. Visuotinė lietuvių enciklopedija, T. XVIII (Perk-Pra). – Vilnius: Mokslo ir enciklopedijų leidybos institutas, 2010. 339-340 psl.
3. ↑  global.truelithuania.com / Pitsbergas, Pensilvanija

Nuorodos
--------

* global.truelithuania.com / Pitsbergas, Pensilvanija

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| Ž • A • R50 didžiausių JAV miestų pagal gyventojų skaičių (2020 m. JAV gyventojų surašymas) |
| --- |
|  |
| 

|  |  |  |  |  |  |
| --- | --- | --- | --- | --- | --- |
|     | 
1. Niujorkas
2. Los Andželas
3. Čikaga
4. Hiustonas
5. Finiksas
6. Filadelfija
7. San Antonijas
8. San Diegas
9. Dalasas
10. San Chosė

 | 
11. Ostinas
12. Džeksonvilis
13. Fortvortas
14. Kolumbas
15. Indianapolis
16. Šarlotė
17. San Fransiskas
18. Sietlas
19. Denveris
20. Vašingtonas

 | 
21. Nešvilis
22. Oklahoma Sitis
23. El Pasas
24. Bostonas
25. Portlandas
26. Las Vegasas
27. Detroitas
28. Memfis
29. Luisvilis
30. Baltimorė

 | 
31. Milvokis
32. Albukerkė
33. Tuksonas
34. Fresnas
35. Sakramentas
36. Kanzas Sitis
37. Mesa
38. Atlanta
39. Omaha
40. Kolorado Springsas

 | 
41. Rolis
42. Long Bičas
43. Virdžinija Bičas
44. Majamis
45. Oklandas
46. Mineapolis
47. Tulsa
48. Beikersfildas
49. Vičita
50. Arlingtonas

 |

 |

 |